Moira.
Moira!
Ó, nei. Mér tókst loksins að gráta mig í svefn.
Rúmið er rennandi blautt. –Er þetta blóð? –Nei.
Það lekur úr loftinu. Það lekur brúnleitur ógeðsvökvi þarna niður.
Oj bara. –Varaðu þig.
Guð minn almáttugur.
Ég get þetta ekki. –Þetta er algjört greni.
Ég reyndi.
Þetta er helvítishola.
Ég reyndi, John, en ég get þetta ekki.
Vaknið.
Byrjið að pakka.
Pípulagnirnar hér eru handónýtar og við erum á förum.
Við ætlum að fara héðan.
Í hverju ertu eiginlega? Ertu í náttkjól?
Þetta er náttskyrta, David. Hún er ekki málið.
Málið er að það er brún klessa í rúminu mínu.
Við ætlum að selja þennan stað.
Klukkan er sex að morgni.
Hvað heitir hún aftur þessi kjaftfora í móttökunni?
Það veit ég ekki.
Ég reyni af öllum kröftum að kynnast engum eins og er.
Þessi kjaftfora. Stelpan þarna.
Þú ættir kannski fyrst að íhuga þetta með náttkjólinn.
Ég sé bara Ebenezer Skrögg fyrir mér núna.
Það var einmitt hann sem ég var að hugsa um.
Ég sé um þetta sjálfur.
Skilaðu kveðju til Bobs Cratchit.
Halló?
Halló. Ég þarf á þjónustu að halda.
Þessi bjalla er biluð.
Hún er eiginlega meira upp á punt.
Það er leki í herberginu mínu.
Það lak brúnt og ógeðslegt skólp yfir rúmið mitt núna í morgun.
Ég varð rennandi blautur. Mig vantar pípara.
Viltu að ég hringi í pípulagningamann?
Vil ég að þú hringir í pípulagningamann? Já.
Þú ættir nú þegar að vera byrjuð að hringja.
Gætirðu kannski hringt í pípulagningamann?
Við verðum að sjá til hvort hann sé heima.
Eða hvort hann sé með meðvitund.
Þetta er fínn náungi en hann drekkur mikið.
Ég þarf líka að hitta fasteignasala.
Finndu fyrir mig almennilegan fasteignasala undireins.
Ég veit um einn sem heitir Ray.
Hann er bestur af þeim. Hann er reyndar sá eini.
Náungi að nafni Ray.
Get ég gert eitthvað fleira fyrir þig, hr. Rose? –Já.
Við konan mín ætlum að snæða morgunverðinn
inni á herbergi í dag.
Flórentínegg og hreina jógúrt. –Já.
Ég verð því miður að segja þér að þar sem ekkert er til hérna
veitum við ekki herbergisþjónustu.
Ykkur er samt velkomið að fá ykkur frítt espressó.
Ég drekk frekar röravatnið. –Ég skil.
Hvaða stelpa er þetta eiginlega? Hann sagði við mig að hann
myndi aldrei vilja neina með táhring en samt...
Nuddaðu á mér bakið. –Ha? Nei.
Ég nuddaði margoft á þér bakið þegar þú varst lítill.
Já, í skiptum fyrir helminginn af vasapeningunum mínum.
Þá það. Þú mátt velja þér einn silfurgrip úr skríninu mínu.
Það er hérna.
Guð minn góður. Hún er með Hakuna Matata húðflúr á fætinum.
Stavros var í slagtogi við fylgdarstúlkur
áður en hann kynntist þér.
Disney–húðflúr ætti því ekki að koma þér á óvart.
Við sammæltumst um að segja ekki frá sambandsslitunum
á samfélagsmiðlunum. Við gerðum samning um það.
Hann á vingott við vændiskonur.
Mér þykir leitt að ég skuli ekki þurfa að ráða vini mína
til að koma með mér í módelprufur.
Hvar eru annars þessir vinir þínir?
Þeir vilja bara gefa mér svigrúm. –Já, einmitt.
Þeir eru tillitssamt fólk. –Svigrúm, einmitt.
Ég held að það hafi bara verið gott að hann lét þig róa.
Hann lét mig ekkert róa.
Við urðum bara sammála um að það væri fyrir bestu
að við færum að hitta annað fólk.
Svona innantómt ergelsi er lúxus sem við höfum ekki lengur efni á.
Þið eruð blind á raunveruleikann og ég er afar stolt af því.
En illi tvíburinn...
Ég ætla inn á klósett með dagbókina mína.
Hefur sýnt sitt rétta andlit. –Ég ætla að loka að mér.
Þú vilt áreiðanlega heyra þetta, David.
Sæll, vertu. –Ert þú Ray? –Já.
Þú kemur of seint. Þetta er Moira, konan mín. –Sæll..
Þú ert svo fallegur á litinn.
Hvað get ég gert fyrir ykkur?
Eruð þið að hugsa um fasteignaviðskipti
eða einhvers konar fjárfestingu?
Okkur hjónin langar að selja þennan yndislega bæ.
Við erum tilbúin til að sætta okkur við upphæðina
sem við greiddum á sínum tíma.
Hærri upphæð ef það er hægt en alls ekki lægri.
Ég ætla ekki að skrökva að ykkur. Ég er ekki mjög bjartsýnn.
Yfirvöld sáu engin verðmæti í Schitt's Creek
þegar þau gerðu eignir ykkar upptækar.
Þarna þegar þið voruð auðmýkt... –Já, við vitum það.
Við munum samt gera okkar besta.
Við verðum samt fyrst að fá Roland til að skrifa undir
leyfi fyrir sölunni og síðan getum við byrjað.
Nú þarf ég að bera dálítið undir fjármálasérfræðing fjölskyldunnar.
Síðan hvenær hefur þurft leyfi bæjarstjóra fyrir svona gjörningi?
Ray, síðan hvenær hefur þurft leyfi bæjarstjóra fyrir svona gjörningi?
Það stendur hér.
Fjandinn sjálfur.
Afsakið, ég held að það hafi gleymst að þvo rúmfötin mín.
Það er reykingalykt af þeim.
Nei, það er bara svona lykt af þeim.
Þú getur líka sagt pabba þínum að ég hafi hringt í píparann
en hann hafi verið upptekinn
og því ýtti ég rúminu bara upp að veggnum
og setti fötu á gólfið þar sem rúmið var.
Fínt.
Við ætlum að selja bæinn
og þess vegna verður það vandi einhvers annars.
En það er svo gott að búa hér. –Þú ert fyndin. –Takk.
Heyrðu mig, kannski ertu ekkert fyrir slíkt
en það verður skottpartí í kvöld.
Það er ekki eins og að fara á klúbbarölt en samt svipað.
Ég veit ekki hvað skott þýðir.
Ég sé fyrir mér Ku Klux Klan.
Það verða ekki eins margir oddmjóir hattar þarna.
Þetta er bara samkoma bæjarbúa með furðulega klippingu.
Ég held að ég afþakki.
Ég er ekki í stuði til að gerast fórnarlamb hatursglæpa í kvöld.
Stavros sendi mér þrjár myndir í viðbót. Hvaða dömur eru þetta?
Mér sýnast þær allar vera ljóshærðar og næstum naktar og...
Er bar hérna í bænum eða erum við í svona sértrúarsafnaðarbæ?
Ég var að segja bróður þínum frá teiti sem verður í kvöld.
Hann vildi samt ekki koma. –Já, takk.
Ég er sko til í það.
Ég þyrfti að finna gaur sem væri til dæmis vélvirki
eða einhvern sem kynni að nota hamar.
Hann þyrfti að vera að minnsta kosti 175 cm á hæð.
Líka með þrýstnar varir. Íþróttamannslega vaxinn.
Kannski væri krúttlegt ef hann væri með húðflúr á hálsinum?
Nei, það væri það ekki.
Ég held að ég muni hafa svo gott af þessu.
Kærar þakkir. –Ekkert að þakka.
Ég hlakka líka til að skemmta mér svona vel.
Johnny Rose vill sem sagt fá undirritun Johnnys Hancocks?
Það ætti ekki að verða vandamál.
Ég skal með ánægju skrifa undir söluleyfið.
Kærar þakkir, Roland. Það er gott að heyra það.
Ekkert mál. Líttu við hjá mér í kvöld og sæktu það.
Nei, herra bæjarstjóri. Nei, Roland.
Ég þarf ekkert annað en undirskriftina.
Sjáðu nú til, Johnny. Þetta þarftu að gera:
Þú þarft að ná í krakkana. Þú þarft að ná í Moiru.
Þið eigið að koma í heimsókn
og við ætlum að setjast niður eins og siðmenntað fólk,
hlæja svolítið saman og í lok kvöldsins
snúum við okkur að undirskriftinni miklu.
Er það skilið? –Já, einmitt.
En í alvöru talað, Roland. Ég vil bara undirskriftina.
Þú þarft bara að vinda örlítið upp á úlnliðinn.
Ekkert meira en það.
Þú ætlar þó ekki að afþakka þetta rausnarlega boð mitt, Johnny?
Það er ekki rétta leiðin að þessu.
Ég vil mjög gjarnan koma í kvöldmat til þín, er þér alvara?
Mér fannst bara rétt að ljúka viðskiptunum af
og snúa okkur síðan að kvöldmatnum.
Þú vilt fá þetta, Johnny. Til þess þarftu að gera þetta.
Við skulum bara gera þetta eftir mínu höfði.
Já, gerum það bara. Við komum í mat.
Þið komið í mat. Nú líst mér á þig, drengur.
Hvernig stendur á því að hann skrifaði ekki undir, John?
Er mögulegt að eitthvað eitt, bara eitt, sé ekki erfitt í þessum bæ?
Roland er með stæla, elskan mín. Þetta eru bara stælar.
Við neyðumst til að gera þetta.
Ég vildi mjög gjarnan fara en ég er tvíbókuð í kvöld.
Ég ætla í trukkapartí með stelpunni í móttökunni og hún yrði
alveg miður sín ef ég hætti við á síðustu stundu.
Ég get það því ekki. Ég get ekki farið.
Þú verður að hætta við því þú átt að koma með okkur í matarboð. –Nei.
Annað hvort ykkar verður að koma.
Þú hefur ekkert að gera í kvöld, David.
Hvernig veistu það? –Hvað ætlarðu að gera í kvöld?
Ha? –Gott. Þá er það ákveðið.
Þú gætir líka farið einn, John.
Það varst þú sem gast ekki fengið hann til að skrifa undir.
Roland vill fá alla fjölskylduna til sín í kvöld
og þess vegna þarf fjölskyldan að mæta.
Nú ætla ég að segja þér svolítið um viðskipti.
Þú skalt ekki voga þér... –Þau eru eins og dans.
Stundum leiðir maður og stundum fylgir maður.
Hvort gerir þú núna, John? –Ég leiði, Moira.
Ég held að Roland líti svo á að þú fylgdir.
Ég fylgi í leiknum en leiði samt í dansinum.
Hann telur sig leiða dansinn
en það er aðeins vegna þess að ég leyfði honum að halda það.
Eruð þið að hlusta á þetta? –Ha?
Það gildir einu. Ég leiði.
Ég ætla að baða mig.
Ef ég rek höfuðið í og læt lífið þá verður svo að vera.
Hvað er þetta? –Stevie hringdi.
Píparinn er í meðferð og þú ert líka...
Þú ert með eitthvað þarna.
Ég veit ekki hvað þetta er en eitthvað er það.
Á maður að vera í leðurbuxum í partíinu eða hvað?
Mannhundur.
Takk fyrir að bjóða okkur, Jocelyn. Kærar þakkir.
Verið eins og heima hjá ykkur. Roland er á klósettinu.
Er það virkilega?
Þið eigið fallegt heimili. Það er vægt til orða tekið.
Kærar þakkir. Ég fæ mjög mikinn innblástur úr húsbúnaðarblöðum.
Þú þarft ekki að vera svona hógvær. Þessi stíll er algjörlega þinn.
Nei, sko, Rose–fjölskyldan er mætt.
Gerið svo vel að fá ykkur sæti.
Svona nú, ég er nú einu sinni bæjarstjórinn, fjandinn hafi það.
Nammi. Forréttur.
Leiðinlegt að Alexis hafi ekki komist.
Við komum samt með partíljónið.
Hann David okkar.
Þá verður bara meira handa okkur, ekki satt, Dave?
Ég vona að þið séuð hrifin af ostakúlu. –Ostakúlu?
Hún er það sem heldur ástalífinu gangandi á þessu heimili.
Hún virkar á hann eins og kynörvandi lyf.
Fáið ykkur endilega. –Já, takk.
Ég get ekki beðið.
Segðu okkur aðeins frá sjálfum þér, David.
Ég frétti að þú starfaðir í myndlistargalleríi.
Þetta var aldeilis flott orð.
David átti æðislegt gallerí. Segðu þeim frá síðustu sýningunni.
Nei, það var ekki... –Þú verður að segja okkur það.
Segðu þeim frá henni, David.
Galleríið fékk Janet Kempfluugen til að sýna hjá sér.
Kempfluugen?
Hún er gjörningalistamaður frá Brooklyn. Mjög fræg.
Það sem hún gerði var að setja á sig leirgrímu af dádýri,
klæða sig úr fötunum
og síðan bauð hún áhorfendum að leggjast á brjóst.
Þetta var útlistun á tekjumismunun.
Þetta er frekar djúpt. –Já.
Varagloss? –Nei, takk.
Ég vildi óska að ég kæmist upp með að sleppa því að mála mig.
Það er eitthvað svo franskt. –Takk fyrir.
Af hverju ertu á lausu? –Hver sagði að ég væri á lausu?
Við erum á leið á veiðar, stelpa. Ég ætla að vona að þú sért á lausu.
Nei, ég er ekki á leið á veiðar.
Þegar maður býr í bæ af þessari stærðargráðu
hefur maður annaðhvort verið með þeim
eða maður veit allt of mikið um þá.
Ég skil. Ég ætla að leggja til atlögu
og þessi álft nær mestum árangri þegar hún flýgur ein.
Spjarar þú þig ekki alveg? –Ég bý hérna.
Lít ég vel út? –Já. –Er það? Ókei, takk.
Er þér ekkert kalt?
Gefðu mér bjór, Chuck.
Þetta hlýtur að vera hérna einhvers staðar. Þetta er sleipur skratti.
Kannski væri hjálplegt að nota gaffal, Roland?
Það er fallega hugsað en alveg óþarfi. Ég finn þetta.
Er þetta samningurinn þarna? –Já.
Ég verð samt að vera hreinskilinn. Ég reyndi að lesa þetta
en þetta er bara svo hundleiðinlegt.
Þarna er þetta.
Guð minn góður, hvað þetta er gott, elskan.
Þetta er svo gott.
Um hvað varstu aftur að tala, John? –Já, einmitt.
Þetta minnir mig á samruna sem ég gekk frá úti í Zürich.
Þar voru tvær fjölskyldur sem brutu saman brauð...
Mér er illt í höfðinu. –Æ, er allt í lagi með þig?
Ég held að ég sé að fá enn eitt mígrenikastið.
Það hlýtur að líða hjá, David. –Ég held að það líði ekki hjá.
Það líður alls ekki hjá. –Mígreni er svo erfitt viðureignar.
Ekki þetta mígreni. Ekki í þetta sinn.
Ég held að ég verði bara að fara.
Ég held að þú þurfir bara að borða eitthvað og þá lagistu.
Nei, ég held að ég verði bara að fara.
Taktu mig með þér.
Kærar þakkir fyrir matinn, Jocelyn.
Sestu niður, David.
Viltu ekki bara leggja þig í rúminu okkar?
Rúmfötin eru reyndar í þurrkaranum en það er gúmmílak á því.
Nei, takk.
Ekki fara nálægt dyrunum, David. Ekki voga þér að opna þær.
Ég kom með vodka í húsgjöf. Ég sé það hvergi.
Það finnst mér líka. Frábært.
Ég er Twyla, þessi sem vinnur á kaffihúsinu.
Ég heiti David Rose.
Ég er dálítið full.
Hæ.
Hæ, Stevie. Ég ætla að grilla mér sykurpúða.
Vilja einhverjir fleiri? –Nei, takk.
Eruð þið bara góð? –Nei. –Æðislegt.
Ég skil ekki hvers vegna þú varst svona tregur til að koma.
Þú fellur svo vel í hópinn.
Systir mín sendi mér hjálparbeiðni í símanum.
Ég ákvað að fara strax að bjarga henni.
Það var skrítið því systir þín var að senda mér SMS
og sagði að þú myndir örugglega koma því þér leiddist svo mikið
og værir einmana og hefðir ekkert betra að gera.
Systir mín er snarrugluð manneskja. Það er ástæðan.
Hún virðist skemmta sér ágætlega.
Er þér alvara? Þetta er ótrúlega fyndið.
Þér er því frjálst að fara.
Ég þarf sterkan drykk til að komast í gegnum þetta.
Rótsterkan.
Jæja, Jocelyn.
Sagðistu kenna í miðskóla eða langa til að ljúka honum?
Ég heyrði það ekki alveg fyrir smjattinu í manninum þínum.
Ég kenni í miðskólanum. –Þú ert engill.
Mér finnst það æðislegt. Ég elska að tengjast unga fólkinu.
Ég veit reyndar vel að strákarnir afklæða mig með augunum
í hvert sinn sem ég missi krítina.
Þú ættir þá kannski að halda fastar í krítina þína.
Þetta eru bara strákar. Þetta er krúttlegt.
Þarna kom hann.
Grimmdarsvipur Vivien Blake. –Hvað áttu við?
Ég vildi ekki segja neitt en þú varst uppáhaldspersónan mín
í Sunrise Bay. –Takk.
Það er satt. Hann lifði fyrir Sunrise Bay.
Ég gat farið í handahlaup á nærbuxunum einum saman
fyrir framan sjónvarpið en ef þátturinn þinn var í gangi
var ég eins og hvert annað veggfóður.
Hvað löðrungaðirðu marga í þáttunum?
Það varðar mig ekkert um.
Þeir voru svo margir að hún man það ekki.
Hættum nú að tala um mig og tölum frekar um undirritun samningsins.
Það er eins og sumir séu að flýta sér.
Nei, við erum ekkert að flýta okkur.
Er það ekki? –Nei.
Í alvöru?
Þarna kom hann aftur. Bamm!
Nú skal ég segja þér nokkuð, Vivien. –Moira.
Ég skal drífa í að skrifa undir söluleyfið. –Gott.
Fyrir löðrung.
Hvað þá?
Mig hefur alltaf dreymt um að Vivien Blake löðrungaði mig.
Það er satt. Við höfum margoft leikið þetta atriði.
Það er samt ekki ekta.
Viltu að ég löðrungi þig? –Já.
Ég hugsa að... –Ekki hugsa.
Gerðu það bara. Löðrungaðu mig.
Ég ætla ekki að gera það. –Löðrungaðu hann, Moira.
Drífðu í að löðrunga hann. –Löðrungaðu manninn minn, Moira.
Ég vil það ekki, John.
Löðrungaðu hann því annars geri ég það.
Löðrungaðu mig. –Ég vil það ekki.
Löðrungaðu mig eins og tík.
Skrifaðu undir helvítis samninginn.
Þetta hefur verið rosa gaman en það er komin svona brennulykt af mér.
Líka lykt af gallabuxum og köflóttum skyrtum.
Ókei, bæ.
Þú getur valið á milli bjórs og bjórs.
Það er víst borin von að fá glas?
Þú komst þá. Hvernig var í matarboðinu?
Aðeins verra en þetta. Það eru samt áhöld um það.
Haltu á þessu.
Það eru engir karlmenn fyrir mig hérna.
Samt var nú alveg ágætt að skvetta aðeins úr klaufunum.
Settu þumalinn yfir slönguna.
Að sumu leyti langar mig bara að kýla á það
en það gengur ekki alltaf upp. –Það er satt.
Settu plastslönguna upp í munninn á þér. –Ha?
Einmitt. Opnaðu svo bara kokið.
Beygðu þig líka aðeins niður. Þú ert svo hávaxinn.
Hvað verðurðu lengi að þessu, David?
Komdu bara að ná í mig þegar þú verður búinn að æla.
Opnaðu kokið.
Þú.
Ertu tilbúinn?
Þetta er það síðasta. Búinn.
Gerðu svo vel, Johnny. Til hamingju.
Þakka þér innilega fyrir. Kærar þakkir.
Það er bara eitt sem þú verður að muna.
Þetta er bærinn minn og hér þarftu að fylgja reglunum mínum.
Er það skilið?
Ég er að atast í þér. Ekki láta svona.
Eða er ég að því?
Já, ég er að því.
Eigum við að koma, Moira? –Já.
Þakka þér fyrir ógleymanlega kvöldstund, Jocelyn.
Ég mun lifa á þessu lengi. –Ég sendi þér uppskriftirnar.
Já, Jocelyn. Það er vart hægt að lýsa þessu með orðum.
En í alvöru talað, Johnny. Gangi þér vel að selja bæinn.
Þér veitir ekki af svolítilli heppni þar.
Af hverju segirðu það?
Það tók tímann sinn að selja hann í fyrra skiptið.
Hann hafði verið til sölu í 20 ár áður en þú keyptir hann.
20 ár? –Já.
Flestir litu á þetta sem peningasóun
því það yrði aldrei hægt að selja hann aftur.
Hvaða heilvita manni dytti í hug að kaupa bæinn?
En síðan birtist þú.
John, vissirðu að bærinn hefði verið til sölu í 20 ár
áður en við keyptum hann? –Hvernig hefði ég átt að vita það?
Ég vissi það ekki neitt.
Lítum samt á björtu hliðarnar.
Það eru engar bjartar hliðar. Við erum hinum megin á tunglinu.
Við þurfum að dúsa hér áfram í 20 ár, innilokuð og öllum gleymd.
Mér finnst þú óþarflega dramatísk. –Þetta er mjög dramatískt.
Elskan mín. Við fengum þó undirskriftina.
Ef við neyðumst til að flikka upp á bæinn
áður en við seljum hann þá gerum við það bara.
Við flikkum upp á hann smám saman. Við þurfum að lyfta grettistaki
en við getum það því við erum Rose–fólk.
Það er ekkert sem okkur er ómögulegt ef við erum ákveðin.
Það er hrikalegur hávaði í ykkur.
Ég heyri í ykkur í gegnum heyrnatólin.
Væruð þið til í að lækka aðeins í ykkur, takk.
Úr tíu niður í fimm. Takk fyrir.
Góða nótt.
Ég hef góða tilfinningu fyrir þessu.
Mjög góða.
Íslenskur texti: Berglind Anna Sigurðardóttir